එම සිනමා උළෙලේ හොඳම චිත්‍රපටය සහ හොඳම අධ්‍යක්ෂණයට හිමි සම්මාන දිනා ගත් චන්ද්‍රන් රත්නම් මෙරට සිනමා ඉතිහාසයේ වාර්තා තැබුවේ ශ්‍රී ලාංකික ඉංග්‍රිසි චිත්‍රපටයක් මුල් වරට ජාත්‍යන්තර අවධානයට පාත්‍ර කරමිනි.පසුගිය ත්‍රස්තවාදී සමය පාදක කර ගනිමින් තැනුණ අ කොමන් මෑන් චිත්‍රපටයේ මංගල දර්ශනය පසුගිය මාර්තුවේ හොලිවුඩ් හි පැවැත්විණ.ඒෂියා ඩිජිටල් එන්ටර්ටේන්මන්ට් වෙනුවෙන් ආචාර්ය මනෝහන් නානායක්කාර, බී. එස්. රාධක්‍රිෂ්ණං හා චන්ද්‍රන් රත්නම් මෙහි නිෂ්පාදකවරුන්ය.බෙන් කිංස්ලි සමඟ මේ චිත්‍රපටයේ රඟපනා අනෙක් ප්‍රධාන නළුවා චැරියට්ස් ඔෆ් ෆයර් චිත්‍රපටයේ රඟපෑ බෙන් ක්‍රොස්ය.